स्मार्टफोन के मामले में एप्पल से पीछे हुई नोकिया  
एप्पल ने नोकिया को स्मार्टफोन खंड में पीछे छोड़ दिया है। आईफोन आने के बाद नोकिया को एप्पल से कड़ी प्रतिस्पर्धा मिल रही थी।
एप्पल ने मोबाइल हैंडसेट बनाने वाली दुनिया की सबसे बड़ी कंपनी नोकिया को स्मार्टफोन खंड में पीछे छोड़ दिया है। आईफोन आने के बाद फिनलैंड की कंपनी को अमेरिकी कंपनी एप्पल से कड़ी प्रतिस्पर्धा मिल रही थी।  दोनों कंपनियों के अप्रैल-जून तिमाही के वित्तीय नतीजे की घोषणा से यह बात सामने आई है। नोकिया ने गुरुवार को दूसरी तिमाही के वित्तीय नतीजे घोषित किए।  उसके अनुसार दूसरी तिमाही (अप्रैल-जून) में कंपनी ने 1.67 करोड़ स्माटफोन बेचे, जबकि एप्पल की तीसरी तिमाही के नतीजे के अनुसार उसने 2.034 करोड़ स्मार्टफोन बेचे हैं। एप्पल ने जून तिमाही के वित्तीय परिणाम की घोषणा मंगलवार को की थी।